wickkiey/tamil-wikipedia-chunked huggingface dataset:
# வெள்ளி(II) புளோரைடு

## இயைபும் கட்டமைப்பும்

வெள்ளி(II) புளோரைடு ஒரு வெள்ளை நிறப் படிகப் பொடியாகும். ஆனால் அசுத்தங்கள் காரணமாக இது பொதுவாக கருப்பு/பழுப்பு நிறத்தில் இருக்கும். பெரும்பாலான மாதிரிகளுக்கான F/Ag விகிதம் < 2 ஆகும். பொதுவாக Ag மற்றும் ஆக்சைடுகள் மற்றும் கார்பனுடன் மாசுபடுவதால் 1.75 என்ற அளவை இவ்விகிதம் நெருங்குகிறது.  
சிறிது காலமாக, வெள்ளி உண்மையில் +2 ஆக்சிசனேற்ற நிலையில் உள்ளதா, Ag<sup>I</sup>[Ag<sup>III</sup>F<sub>4</sub>] போன்ற நிலைகளின் கலவையில் உள்ளதா என்பது சந்தேகிக்கப்பட்டது. இது வெள்ளி(I,III) ஆக்சைடைப் போன்றது. இருப்பினும், நியூட்ரான் விளிம்பு விளைவு ஆய்வுகள் அதன் விளக்கத்தை வெள்ளி(II) என உறுதிப்படுத்தின. Ag<sup>I</sup>[Ag<sup>III</sup>F<sub>4</sub>] அதிக வெப்பநிலையில் இருப்பது கண்டறியப்பட்டது. ஆனால் அது வெள்ளி(II) புளோரைடு சேர்மத்தைப் பொறுத்தவரை நிலையற்றதாக இருந்தது.  
வாயு நிலையில், வெள்ளி(II) புளோரைடு D∞h சமச்சீர்நிலையைக் கொண்டிருப்பதாக நம்பப்படுகிறது. AgF2 இன் படிக அமைப்பு ஒற்றை-படிக எக்சு-கதிர் விளிம்பு விளைவு மூலம் தீர்மானிக்கப்பட்டது.  
தோராயமாக 14 கிலோகலோரி/மோல் (59 கிலோயூல்/மோல்) தரைநிலை மற்றும் முதல் கிளர்ச்சி நிலைகளைப் பிரிக்கிறது. இந்தச் சேர்மம் பாரா காந்தமானது, ஆனால் −110 °செல்சியசு (163 கெல்வின்) அலவுக்கும் குறைவான வெப்பநிலையில் இது பெரோ காந்தமாக மாறுகிறது.
# வெள்ளி(II) புளோரைடு

## பயன்கள்

வெள்ளி(II) புளோரைடு ஒரு வலுவான புளோரினேற்றமும் ஆக்சிசனேற்றமும் செய்யும் முகவர் ஆகும். வெள்ளியும் புளோரினும் வாயு நிலையில் வினை புரியும்போது வினையூக்கத்தில் ஓர் இடைநிலையாக இது உருவாகிறது. புளோரைடு அயனிகளுடன், இது , நீல-ஊதா மற்றும் அணைவு அயனிகளை உருவாக்குகிறது. .  
வெள்ளி(II) புளோரைடு கரிம பெர்புளோரோ சேர்மங்களின் புளோரினேற்றத்திலும் தயாரிப்பிலும் பயன்படுத்தப்படுகிறது. இந்த வகை வினை மூன்று வெவ்வேறு வழிகளில் நிகழலாம் (இங்கே Z என்பது கார்பனுடன் இணைக்கப்பட்ட எந்த உறுப்பு அல்லது குழுவையும் குறிக்கிறது X என்பது ஒரு ஆலசன்)  
1. CZ<sub>3</sub>H + 2 AgF<sub>2</sub> → CZ<sub>3</sub>F + HF + 2 AgF
1. CZ<sub>3</sub>X + 2AgF<sub>2</sub> → CZ<sub>3</sub>F + X<sub>2</sub> + 2 AgF
1. Z<sub>2</sub>C=CZ<sub>2</sub> + 2 AgF<sub>2</sub> → Z<sub>2</sub>CFCFZ<sub>2</sub> + 2 AgF  
CoF<sub>3</sub>, MnF<sub>3</sub>, CeF<sub>4</sub>, மற்றும் PbF<sub>4</sub> போன்ற பிற உயர் இணைதிறன் உலோக புளோரைடுகளைப் பயன்படுத்தியும் இதே போன்ற மாற்றங்களைச் செய்யலாம்.  
தேர்ந்தெடுக்கப்பட்ட மோனோ புளோரினேற்றங்கள் மிகவும் கடினமானவை என்றாலும், அரோமாட்டிக்கு சேர்மங்களின் புளோரினேற்ற வினையிலும் AgF<sub>2</sub> பயன்படுத்தப்படுகிறது:  
:C<sub>6</sub>H<sub>6</sub> + 2 AgF<sub>2</sub> → C<sub>6</sub>H<sub>5</sub>F + 2 AgF + HF  
நீரற்ற HF கரைசல்களில் AgF<sub>2</sub> செனானை செனான் இருபுளோரைடாக ஆக்சிசனேற்றம் செய்கிறது.  
:2 AgF<sub>2</sub> + Xe → 2 AgF + XeF<sub>2</sub>  
கார்பன் ஓராக்சைடை கார்பனைல் புளோரைடாகவும் இது ஆக்சிசனேற்றுகிறது.  
:2 AgF<sub>2</sub> + CO → 2 AgF + COF<sub>2</sub>  
இலேசான நிலைமைகளின் கீழ் ஆர்த்தோ நிலையில் பிரிடினைத் தேர்ந்தெடுத்து புளோரினேற்றம் செய்ய AgF<sub>2</sub> சேர்மத்தைப் பயன்படுத்தலாம்.
# வெள்ளி(II) புளோரைடு

## பாதுகாப்பு

AgF2 என்பது மிகவும் வலிமையான ஆக்சிசனேற்றியாகும். தண்ணீருடன் இது வன்முறையில் வினைபுரிகிறது. நீர்த்த அமிலங்களுடன் வினைபுரிந்து ஓசோனை உருவாக்குகிறது. அயோடைடை அயோடினாக ஆக்சிசனேற்றுகிறது. மேலும் அசிட்டிலீனுடன் தொடர்பு கொள்ளும்போது வெடிக்கும் வெள்ளி அசிட்டிலைடை உருவாக்குகிறது. இது ஒளி உணர்திறனும் மிகவும் நீர் உறிஞ்சும் தன்மையும் கொண்டுள்ளது. அரிக்கும் தன்மை கொண்ட இது ஐதரசன் பெராக்சைடுடன் தொடர்பு கொள்ளும்போது வன்முறையில் சிதைந்து, ஆக்சிசன் வாயுவை வெளியிடுகிறது.. HF, F2 மற்றும் தனிம வெள்ளி ஆகியவற்றை வெளியிடுகிறது.
# இசுடுடியோ கிப்ளி

**இசுடுடியோ கிப்லி** (*Studio Ghibli*) எனும் கிப்லி ஒளிப்பட நிலைய தொழிலிணையம் என்பது சப்பானில் தோக்கியோவின் கோகானியை தளமாகக் கொண்ட ஒரு சப்பானிய அசைவூட்டப் பட நிறுவனம் ஆகும். இது அசைவூட்டப் படத் துறையில் வலுவான பங்களிப்பினைக் கொண்டுள்ளது. இந்நிறுவனம் குறும்படங்கள், தொலைக்காட்சி விளம்பரங்கள், தொலைக்காட்சி திரைப்படங்கள் போன்ற பல்வேறு ஊடகங்களை உள்ளடக்கி தன் செயல்பாடுகளை விரிவுபடுத்தியுள்ளது. இவர்களின் படைப்புகள் பார்வையாளர்களிடையே நல்ல வரவேற்பைப் பெற்றுள்ளன. மேலும் பல விருதுகளுடன் அங்கீகரிக்கப்பட்டுள்ளது. இவர்களின் சின்னம் மிகவும் அடையாளம் காணக்கூடிய சின்னம் ஆகும். 1988ஆம் ஆண்டு வெளியான *மை நெய்பர் டோட்ட ரோ* திரைப்படத்தின் *டோட்டோரோ* என்ற கதாபாத்திரமான, ராக்கூன் நாய்களால் (*டானுகி* மற்றும் பூனைகள்) ஈர்க்கப்பட்ட ஒரு மாபெரும் ஆவி. இந்நிறுவனத் தயாரிப்பில் அதிக வசூல் செய்த படங்களில் *பிரின்சசு மோனோனோகி* (1997) *ஸ்பிரிட்டட் அவே* (2001) *அவுல்சு மூவிங் கேசில்* (2004) *போனியோ* (2008), *தி பாய் அண்ட் தி ஹெரான்* (2023) ஆகியவை அடங்கும். *இசுடுடியோ கிப்லி* சூன் 15,1985 அன்று இயக்குநர்கள் ஹயாவோ மியாசாகி, இசாவோ தகாஹட்டா, தயாரிப்பாளர்-தோஷியோ சுசுகி ஆகியோரால் டாப்கிராஃப்ட்டின் சொத்துக்களை வாங்கிய பிறகு நிறுவப்பட்டது.  
இந்நிறுவனத்தின் நான்கு படங்கள் அதிக வசூல் செய்த பத்து சப்பானியத் திரைப்படங்களில் அடங்கும். இதில் *இசுபிரிட்டட் அவே* மூன்றாவது இடத்தில் உள்ளது. இது சப்பானில் 31.68 பில்லியன் யென் மதிப்பினையும் உலகளவில் 380 மில்லியன் அமெரிக்க டாலர்களுக்கு மேல் வசூலித்தது. இந்நிறுவன மூன்று படங்கள் *அனிமேஜ் கிராண்ட் பிரிக்சு* விருதை வென்றுள்ளன. நான்கு படங்கள் ஆண்டின் அசைவூட்ட பிரிவில் சப்பான் அகாதமி பரிசை வென்றுள்ளன. மேலும் ஏழுபடங்கள் அகாதமி விருதுக்கான பரிந்துரைகளைப் பெற்றுள்ளன. *ஸ்பிரிட்டட் அவே* 2002-ஆம் ஆண்டு *கோல்டன் பியர்* விருதையும், சிறந்த அசைவூட்டத் திரைப்படத்திற்கான 2003-ஆம் ஆண்டு அகாதமி விருதையும் வென்றது. *தி பாய் அண்ட் தி கெரான் திரைப்படம்* 2024-ஆம் ஆண்டுக்கான சிறந்த அசைவூட்டத் திரைப்படத்திற்கான கோல்டன் குளோப் விருதையும், சிறந்த அசைவூட்டத் திரைப்படத்திற்கான பாஃப்டா விருதையும், 2024-ஆம் ஆண்டுக்கான சிறந்த அசைவூட்டத் திரைப்படத்திற்கான அகாதமி விருதையும் வென்றது.
# இசுடுடியோ கிப்ளி

## பெயர்

"கிப்லி" என்ற பெயர் மியாசாகி என்பவரால் இத்தாலிய பெயர்ச்சொல்லான -லிருந்து தேர்ந்தெடுக்கப்பட்டது. (ஆங்கிலத்திலும் பயன்படுத்தப்படுகிறது). இத்தாலியின் சகாரா சாரணர் வானூர்தி கப்ரோனி சிஏ. 309-இன் புனைபெயர். இது சூடான பாலைவனக் காற்றிற்கான லிபிய அரபு பெயரின் இத்தாலியமாக்கலிலிருந்து பெறப்பட்டது . வானூர்தி மீதான இவரது ஆர்வம், இந்த ஒளிப்பட நிறுவனம் "அசைவூட்டத் துறையில் ஒரு புதிய காற்றை வீசும்" என்ற எண்ணத்திற்காகவும் மியாசாகியால் இந்தப் பெயர் தேர்ந்தெடுக்கப்பட்டது.
# இசுடுடியோ கிப்ளி

## வரலாறு

### சுதந்திர சகாப்தம்

1999 மற்றும் 2005-க்கு இடையில், இசுடுடியோ கிப்லி டோகுமா ஷோட்டனின் துணை நிறுவனமாக இருந்தது. இருப்பினும், இந்தக் கூட்டாண்மை ஏப்ரல் 2005-இல் முடிவுக்கு வந்தது, இசுடுடியோ கிப்லி டோகுமா ஷோட்டனிலிருந்து பிரிக்கப்பட்டு, இடமாற்றம் செய்யப்பட்ட தலைமையகத்துடன் ஒரு தனியார் நிறுவனமாக மீண்டும் நிறுவப்பட்டது.  
பிப்ரவரி 1, 2008 அன்று, டோஷியோ சுசுகி 2005 முதல் வகித்து வந்த இடுடியோ கிப்லி தலைவர் பதவியிலிருந்து விலகினார். மேலும் கோஜி ஹோஷினோ (வால்ட் டிஸ்னி சப்பானின் முன்னாள் தலைவர்) பொறுப்பேற்றார். தன்னுடைய ஊழியர்களிடமிருந்து திரைப்படங்களை மேம்படுத்தக் கோருவதற்குப் பதிலாக, ஒரு தயாரிப்பாளராகத் தானே திரைப்படங்களை மேம்படுத்த விரும்புவதாக சுசுகி கூறினார். 1996 முதல் இசுடுடியோ கிப்லியின் காணொளிகளை விற்பனை செய்வதற்கு ஹோஷினோ உதவி செய்து வருவதாலும், அமெரிக்காவில் *இளவரசி மோனோனோக்* திரைப்படத்தை வெளியிடுவதற்கும் உதவியதாலும், சுசுகி தலைமைப் பொறுப்பை ஹோஷினோவிடம் ஒப்படைக்க முடிவு செய்தார். சுசுகி இன்னும் நிறுவனத்தின் இயக்குநர்கள் குழுவில் பணியாற்றுகிறார்.
# குபேரா

**குபேரா** 2025-இல் வெளிவந்த இந்திய இருமொழித் திரைப்படமாகும். சமூகம் தொடர்பான விறுவிறுப்பான இத்திரைப்படத்தை சேகர் கம்முலா இயக்கியிருந்தார். அமீகோஸ் கிரியேசன்ஸ் நிறுவனம் சார்பாக சுனில் நாரங், புஸ்கூர் இராம்மோகன் இராவ் தயாரித்த இப்படம் ஒரே நேரத்தில் தெலுங்கிலும், தமிழிலும் படமாக்கப்பட்டது. இப்படத்தில் நாகார்ஜுனா, தனுஷ், இராஷ்மிகா மந்தனா, சிம் சர்ப்பு, தலிப் தகில் ஆகியோர் நடித்திருந்தனர்.  
தனுஷ் முன்னணி நடிகராக நடித்த 51-ஆவது திரைப்படம் என்பதால், இத்திரைப்படம் 2021 சூன் மாதம் தற்காலிகத் தலைப்பில் டி*51* என்ற பெயரில் முறையாக அறிவிக்கப்பட்டது. இருப்பினும், நாகார்ஜுனா வந்த பிறகு, அது தனுஷ், நாகார்ஜூனா, சேகர் ஆகியோரைக் குறிக்கும் வகையில் டிஎன்எஸ் என்று மாற்றப்பட்டது. முதன்மைப் படப்பிடிப்பு 2024 பெப்ரவரி மாதம் தொடங்கியது. அதிகாரப்பூர்வத் தலைப்பு மார்ச் மாதம் அறிவிக்கப்பட்டது. இத்திரைப்படம் ஹைதராபாத், மும்பையில் படமாக்கப்பட்டது. இத்திரைப்படத்திற்கு தேவி ஸ்ரீ பிரசாத் இசையமைத்திருந்தார். நிகேத் பொம்மிரெட்டி ஒளிப்பதிவு செய்துள்ளார். கார்த்திகா ஸ்ரீநிவாஸ் படத்தொகுப்பும் தோட்டா தரணி தயாரிப்பு வடிவமைப்பும் செய்துள்ளார்.  
2025 சூன் 20 அன்று உலகளவில் திரையரங்குகளில் வெளியானது.
# குபேரா

## கதைச்சுருக்கம்

நீரஜ்மித்ரா மும்பையில் சக்திவாய்ந்த, இலட்சியத் தொழிலதிபராவார். வங்காள விரிகுடாவில் மறைத்து வைக்கப்பட்டுள்ள ஓர் அரிய எண்ணெய் இருப்பைக் கண்டுபிடிப்பார். அதை, தனது செல்வாக்கு, அரசியல் கட்டுப்பாடு ஆகியவற்றின் ஆதாரமாக மாற்ற ஆர்வமுள்ள அவர், உயர் அரசியல்வாதிகளின் ஆதரவுடன் ஓர் இரகசியப் பணியைத் திட்டமிடுகிறார். அதைச் செயல்படுத்த, அவர் ஊழலுக்கு அடிபணியாத சிறையில் இருக்கும் ஒரு நேர்மையான முன்னாள் மத்தியப் புலனாய்வுத் துறை அதிகாரியான தீபக்கிடம் வருகிறார். வேறு வழியில்லாமல், தீபக் உதவ ஒப்புக்கொள்கிறார். நீரஜின் பேராசையை தீபக்கிடம் சொல்லவில்லை. என்றாலும் தீபக்கின் குடும்பச் சூழ்நிலை காரணமாக நீரஜ்மித்ராவின் திட்டத்தில் கட்டாயத்துடன் செயல்படவைக்கிறது. மும்பையில் அமைதியாக இந்த வேலையைச் செய்ய, தீபக் நாடெங்கிலும் இருந்து ஒரு பிச்சைக்காரர்களின் குழுவைச் சேகரிக்கிறார்.  
தீபக் தேர்ந்தெடுத்த நான்கு பிச்சைக்காரர்களில் ஒருவர் தேவா, திருப்பதியைச் சேர்ந்த ஒரு கனிவான அப்பாவியாக உள்ள மனிதர். தேர்ந்தெடுத்த நான்கு பேரையும் வெளிநாட்டு நிறுவன உரிமையாளராக மாற்ற பயிற்சியளிக்கப்படுகிறது. இந்நான்கு பேரைப் பயன்படுத்தி அவர்களின் வங்கிக் கணக்கின் மூலமாக முக்கிய அரசியல்வாதிகளுக்கு கோடி கோடியாய் பணத்தை மாற்றத் திட்டமிடுகின்றனர். பணமாற்றத்திற்குப் பிறகு ஒவ்வொருவரையும் கொலை செய்துவிடுகின்றனர். குஷ்பூ என்பவர் கர்ப்பினிப்பெண்ணாக இருந்ததால் கொலை செய்வதிலிருந்து காப்பாற்றப்படுகிறார். இந்தக் கூட்டத்திலிருந்து தேவாவும் தப்பித்துக் கொள்கிறார். தேவாவைக் கொல்ல, திட்டமிட்டப்பட்டுள்ளனர் என்பது தேவாவிற்குப் புரிகிறது. இந்நிலையில் அவர்களிடமிருந்து தேவா தப்பித்துக் கொண்டே வருகிறார். தேவாவைக் கண்டுபிடிக்க மற்ற பிச்சைக்காரர்களின் உதவியை தீபக் பெறுகிறார். நீரஜ், தீபக் ஆகியோரிடமிருந்து தேவா எப்படித் தப்பிக்கிறார். கடைசியில் என்ன நடக்கிறது என்பது கதைக்கருவாகும்.
# குபேரா

## பாடல்கள்

இத்திரைப்படத்திற்கு தேவி ஸ்ரீ பிரசாத் இசையமைத்திருந்தார். பாடல் வரிகளை விவேகா எழுதியிருந்தார்.
# குபேரா

## வெளியீடு

### திரையரங்கம்

2025 சூன் 20 அன்று உலகளவில் திரையரங்குகளில் வெளியானது.
# குபேரா

## வெளியீடு

### வீட்டு ஊடகங்கள்

படத்தின் திரையரங்குகளுக்குப் பிந்தைய தகவல் ஓடை உரிமங்களை அமேசான் பிரைம் வீடியோ வாங்கியது.
# குபேரா

## விமர்சனங்கள்

ஆனந்த விகடன் வலைதளத்தில் வந்த விமர்சனத்தில் "ஆங்காங்கே வரும் எமோஷன் மொமண்ட்களும், நடிகர்களின் உணர்வுப்பூர்வமான நடிப்பும் மட்டுமே அயற்சிப்பாதையின் களைப்பை ஓரளவிற்குச் சரிகட்டுகின்றன. சில சறுக்கல்கள் எட்டிப்பார்த்தாலும், பரபரப்பிலும், எமோசனிலும் தேவையான திரையனுபவ செல்வத்தைத் தந்திருக்கிறார் இந்தக் 'குபேரா'" என்று எழுதினர்.  
கல்கி வலைதளத்தில் வந்த விமர்சனத்தில் "ஒன்று ஸ்மார்ட்டான சண்டைப் படம், அல்லது த்ரில்லர் என்று ஒரு முடிவு எடுத்திருக்க வேண்டும். பிச்சைக்காரர்களின் கஷ்டங்களைச் சொல்ல வேண்டும் என்று எடுத்தால் போதாது. எதாவது தீர்வு சொல்ல முடியுமா. இவர் சொன்ன தீர்வைப் படத்தில் கூட ஏற்க முடியாது. நிஜத்தில் எங்கே ஏற்பது" என்று எழுதினர்.  
தினமணி நாளிதழில் வந்த விமர்சனத்தில் "தனுஷின் நடிப்பு படத்தில் மிக முக்கியமான ஒன்று! அந்தக் கதாபாத்திரம் உருவாக்கப்பட்ட விதமும் மிகச்சிறப்பான ஒன்றாகவே கருதப்பட வேண்டும்! எந்தவித ஹீரோயிசமும் சேர்க்கப்படாமல், கதைக்கும், கதாபாத்திரத்திற்கும் உண்மையாக இருந்ததற்கு பாராட்டுகளைத் தெரிவித்தே ஆகவேண்டும்!" என்று எழுதி மதிப்பீடுகள் வழங்கினர்.
# பூனம்பென் வெல்ஜிபாய் ஜாட்

**பூனம்பென் வெல்ஜிபாய் ஜாட்** (*Poonamben Veljibhai Jat*)(பிறப்பு: ஏப்ரல் 9, 1971) என்பவர் இந்திய அரசியல்வாதியும் இந்திய நாடாளுமன்ற மக்களவை மேனாள் உறுப்பினரும் ஆவார். இவர்பாரதிய ஜனதா கட்சியைச் சேர்ந்தவர். 2009-ஆம் ஆண்டு கச்சு மக்களவைத் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்குத் தேர்ந்தெடுக்கப்பட்டார்.
# வீணா ஆனந்த்

**வீணா ஆனந்த்** (*Veena Anand*) என்பவர் ஓர் இந்திய அரசியல்வாதியும் தில்லி சட்டமன்ற மேனாள் உறுப்பினரும் ஆவார். ஆம் ஆத்மி கட்சியின் முன்னாள் உறுப்பினரான வீணா தற்பொழுது பாரதிய ஜனதா கட்சியின் உறுப்பினர் ஆவார். 2013-ஆம் ஆண்டு நடைபெற்ற தில்லி சட்டமன்றத் தேர்தலில் பட்டேல் நகர் சட்டமன்றத் தொகுதியிலிருந்து தில்லி சட்டமன்றத்திற்கு உறுப்பினராகத் தேர்ந்தெடுக்கப்பட்டார். இவர் இந்திய அரசியல்வாதியான இராஜ் குமார் ஆனந்தை மணந்தார்.  
சூலை 10, 2024 அன்று புது தில்லியில் உள்ள பாஜக தலைமையகத்தில் தேசிய பொதுச் செயலாளர் அருண் சிங், தில்லி பாஜக தலைவர் வீரேந்திர சச்தேவா முன்னிலையில் வீணா ஆனந்த் பாஜகவில் இணைந்தார்.
# சத்ரா யுவ சங்கர்சு சமிதி

**சத்ரா யுவ சங்கர்சு சமிதி** (*Chhatra Yuva Sangharsh Samiti*) என்பது ஆம் ஆத்மி கட்சியின் மாணவர் பிரிவு ஆகும். இந்த அமைப்பானது 9 ஏப்ரல் 2014 அன்று நிறுவப்பட்டது.
# சத்ரா யுவ சங்கர்சு சமிதி

## மாணவர் சங்கத் தேர்தல்கள்

அக்டோபர் 2022-இல், பஞ்சாப் பல்கலைக்கழக வளாக மாணவர் மன்றத் தேர்தலில் சத்ரா யுவ சங்கர்சு சமிதி வெற்றி பெற்றது. இத்தேர்தலில் அகில பாரதிய வித்யார்த்தி பரிசத்தை தோற்கடித்தது. 2015ஆம் ஆண்டில், தில்லி பல்கலைக்கழக மாணவர் தேர்தலிலும் போட்டியிட்டது.
# கோல்போகர் சட்டமன்றத் தொகுதி

**கோல்போகர் சட்டமன்றத் தொகுதி** (Goalpokhar Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது உத்தர தினஜ்பூர் மாவட்டத்தில் அமைந்துள்ளது. கோல்போகர் ராய்கஞ்ச் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# கோல்போகர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | வேட்பாளர் | கட்சி |  |
| --- | --- | --- | --- |
| 1971 | சேக் சரபத் உசைன் | rowspan =2 | இந்திய தேசிய காங்கிரசு |
| 1972 |  |  |  |
| 1977 | ரம்சன் அலி | சுயேச்சை |  |
| 1982 | முகமது ரம்சன் அலி | rowspan=5 | அனைத்திந்திய பார்வார்டு பிளாக்கு |
| 1987 | முகமது ரஞ்சன் அலி |  |  |
| 1991 | ரம்சன் அலி |  |  |
| 1996 | அபீஸ் ஆலம் சாய்ரானி |  |  |
| 2001 |  |  |  |
| 2006 | தீபா தாசுமுன்சி | rowspan =2 | இந்திய தேசிய காங்கிரசு |
| 2011 | குலாம் ரப்பானி |  |  |
| 2016 | rowspan =2 | அகில இந்திய திரிணாமுல் காங்கிரசு |  |
| 2021 | } |  |  |
# சுவாசுரா

**சுவாசுரா** (*Suwasra*) என்பது இந்தியாவின் மத்தியப் பிரதேசத்தில் உள்ள மண்டசௌர் மாவட்டத்தில் அமைந்திருக்கும் ஒரு நகரமும் நகரப் பஞ்சாயத்துமாகும். தாலுக்கா தலைமையகமாகவும் சட்டமன்றத் தொகுதியாகும் சுவாசுரா நகரம் செயல்படுகிறது.
# சுவாசுரா

## புவியியல்

சுவாசுரா நகரம் கடல் மட்டத்திலிருந்து 508 மீ (1,667 அடி) உயரத்தில் 24.06°வ 75.65°கி என்ற புவியியல் கூறுகளில் அமைந்துள்ளது.
# சுவாசுரா

## மக்கள் தொகையியல்

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, சுவாசுரா நகரத்தின் மக்கள் தொகை 13,304 ஆகும். இதில் 6,754 ஆண்களும் 6,550 பெண்களும் இருந்தனர். அப்போது சுவாசரா நகரத்தின் கல்வியறிவு விகிதம் 79.61% ஆக இருந்தது. இச்சதவீதம் மாநில சராசரியான 69.32% என்பதைவிட அதிகம் ஆகும்.
# சாகுலியா சட்டமன்றத் தொகுதி

**சாகுலியா சட்டமன்றத் தொகுதி** (Chakulia Assembly constituency)
என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது உத்தர தினஜ்பூர் மாவட்டத்தில் அமைந்துள்ளது. சாகுலியா, ராய்கஞ்ச் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# சாகுலியா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2011 | ஆசாத் மின்காசூல் அர்பின் | rowspan =2 | அனைத்திந்திய பார்வார்டு பிளாக்கு |
| 2016 | அலி இம்ரான் ரம்சு |  |  |
| 2021 | ஆசாத் மின்னாசூல் அர்பின் | அகில இந்திய திரிணாமுல் காங்கிரசு | } |
# பைபன் பாரி தேவா

**பைபன் பாரி தேவா** (*Baipan Bhari Deva*) என்பது 2023 ஆம் ஆண்டு வெளிவந்த இந்திய மராத்தி மொழி நாடகத் திரைப்படமாகும். இத்திரைப்படத்தை கேதர் ஷிண்டே இயக்க *ஜியோ ஸ்டுடியோஸ்*, *எம்வீபீ மீடியா* தயாரித்துள்ளனர். இதில் ரோகிணி ஹட்டங்காடி, வந்தனா குப்தே, சுகன்யா குல்கர்னி, ஷில்பா நவல்கர், சுசித்ரா பாந்தேகர், தீபா பராப் ஆகியோர் நடித்துள்ளனர்.  
படத்தின் தலைப்புப் பாடலான "பைபன் பாரி தேவா" என்பது படமாக்கப்படுவதற்கு முன்பு வரை இப்படத்திற்கு 'மங்களகௌர்' என்று பெயரிடப்பட்டிருந்தது. இணைத் தயாரிப்பாளர் அஜித் புரே, கேதர் ஷிண்டே, மாதுரி போஸ்லே ஆகியோரை படத்தின் தலைப்பை 'பைபன் பாரி தேவா' என்று மாற்றும்படி பரிந்துரைத்தார்.  
உலகளவில் 50 நாட்கள் திரையரங்குகளில் ஓடிய இத்திரைப்படம் 92 கோடி ரூபாய்க்கு மேல் வசூலித்தது. இத்திரைப்படம் வெளியீட்டின் போதை விட திரைக்கு வந்து சில நாள்களில் அதிகம் பேர் விரும்பிப் பார்க்கக்கூடிய படமாக உருமாறியது. மராத்தி திரைப்படத்துறையில் மிகப்பெரிய வார இறுதித் தொடக்கமாக உருவெடுத்தது, மேலும், இது படம் வெளிவந்த காலம் வரையிலும் அதிக வசூல் செய்த இரண்டாவது மராத்தி திரைப்படமாகவும், 2023 ஆம் ஆண்டில் அதிக வசூல் செய்த மராத்தி திரைப்படமாகவும் மாறியது. மராத்தி திரைப்படத் துறையில் ஒரே நாளில் அதிகபட்சமாக 6.10 கோடி ரூபாய் வசூல் செய்த புதிய சாதனையையும் படைத்தது. மராத்தி திரைப்படத் துறையில் அதிக வசூல் செய்த பெண்ணை மையப்படுத்திய படமாகவும் இது அறியப்படுகிறது. ரூ. 5 கோடி பட்ஜெட்டில் தயாரிக்கப்பட்ட இத்திரைப்படம் விமர்சன ரீதியாகவும் வணிக ரீதியாகவும் வெற்றி பெற்றது, இத்திரைப்படம் எழுத்து, கதை, பாடல்கள், இயக்கம் ஆகியவற்றிற்காக பாராட்டப்பட்டது. இத்திரைப்படம் இணையத்தின் மூலம் திரைப்படங்களை வெளியிடும் தளமான டிஸ்னி + ஹாட்ஸ்டாரில் வெளியிடப்பட்டது.
# பைபன் பாரி தேவா

## கதைக்களம்

இது ஆறு சகோதரிகளின் கதையாகும், ஒவ்வொருவரும் தங்கள் சொந்தப் பிரச்சினைகளை எதிர்கொள்கிறார்கள். மூத்தவரான ஜெயா, சமீப காலமாக மிகவும் சோர்வாக உணர்கிறார். அடுத்தவர் சாரு, அவரது கணவர் தனது பிரச்சினைகள் அனைத்தையும் தனது தட்டில் வைத்திருப்பது போல் தெரிகிறது, இது அவரது வாழ்க்கையை மிகவும் சவாலாக ஆக்குகிறது. தனது மகளை விட தனது மாமியாரை தனது மகள் அதிகம் விரும்புவதால் சஷி வருத்தப்படுகிறார். பல்லவி தனது கணவருக்கு விவாகரத்து வழங்க மறுத்து ஒரு கடினமான நிலையில் இருக்கிறார். கேதகி தனது செல்வத்தைக் காட்ட விரும்புகிறார், சாதனா ஒரு கனவு நொறுக்கி இருந்த ஒரு மாமியாரை சமாளிக்க வேண்டும்.  
இப்போது, இந்த சகோதரிகள் மங்கள கவுர் என்ற விழாவிற்கு கூடுகிறார்கள், அங்கு பெண்கள் தங்கள் கூட்டாளர்களின் நலனுக்காக பிரார்த்தனை செய்கிறார்கள். ஆனால் என்ன என்று யூகிக்க முடிகிறதா? இந்த மறு இணைவு சூரிய ஒளி மற்றும் வானவில் எல்லாம் அல்ல. கடந்த கால குறைகள் மற்றும் தொடர்ந்து வரும் பிரச்சினைகளால் தூண்டப்பட்ட இந்த பதட்ட மேகம் அவர்கள் மீது தொங்கிக்கொண்டிருக்கிறது. இவை அனைத்தையும் மீறி, விழாவில் ஒரு நடனப் போட்டியின் போது அவர்கள் குழப்பங்களுக்கு மத்தியில் சில நல்லிணக்கத்தைக் காணும் ஒரு கணம் உள்ளது.  
இந்தக் கதை பிரச்சினைகளைப் பற்றியது மட்டுமல்ல, உண்மையான போராட்டங்களைக் கையாளும் பெண்களின் வாழ்க்கையைப் பற்றிய ஒரு பார்வையாக அமைந்துள்ளது. மங்கள கவுர் விழா இந்த சகோதரிகளின் வலிமையையும் பின்னடைவையும் வெளிப்படுத்த ஒரு பின்னணியாக மாறுகிறது. இது ஒரு நினைவூட்டல் போன்றது, எல்லாவற்றையும் மீறி, அவர்கள் நடனத் தளத்தில் இருந்தாலும் கூட, மகிழ்ச்சியையும் ஒற்றுமையையும் காணக் கூடியவர்களாக இருந்தனர். குடும்ப வாழ்க்கையின் சிக்கல்களைப் பற்றிய ஒரு படத்தை கதை வரைந்து செல்கிறது, அங்கு சவால்களும் வெற்றிகளும் சகோதரத்துவத்தின் தனித்துவமான திரைச்சீலைக்குள் ஒன்றாக இணைக்கப்பட்டுள்ளன.
# பைபன் பாரி தேவா

## நடிப்பு

- ஜெயாவாக ரோகிணி ஹட்டங்கடி
- சஷியாக வந்தனா குப்தே
- சாதனாவாக சுகன்யா குல்கர்னி
- கேதகி பாட்டீலாக ஷில்பா நவல்கர்
- பல்லவியாய் சுசித்ரா பந்தேகர்
- சாரு தேஷ்முக்காக தீபா பராப்
- சின்மயீ (சசி மகளின் மகள்) கதாபாத்திரத்தில் சுருச்சி அடார்கர்
- சாதனாவின் மருமகள் மாதவியாக ரியா ஷர்மா
- ஜெயாவின் கணவராக அருண் தேசாய் வேடத்தில் சதீஷ் ஜோஷி
- அவதூத் காகடேவாக கணேஷ் ஜாதவ்
- அவதூத் காகடேயின் மனைவியாக சாக்ஷி பரஞ்சபே
- உடற்பயிற்சி பயிற்சியாளராக வரத் சவான்
- சாதனாவின் மாமனார் அன்னாவாக ஷரத் பொங்ஷே
- சாருவின் கணவராக அசுதோஷ் தேஷ்முக் கதாபாத்திரத்தில் பியூஷ் ரானடே
- கேதகி கணவர் வைபவ் பாட்டீலாக ஸ்வப்னில் ராஜ்ஷேகர்
- அனிருத் (அனிருத்) வேடத்தில் பல்லவி கணவர் துஷார் தல்வி
- டாக்டர் ஜெயந்த், கவுன்சிலராக ரமகாந்த் தயாமா
- இளம் சாதனாவாக ஜூலியா மோன்
- பல்லவி மகன் சோஹமாக சோஹாம் பந்தேகர்
- சின்மயியின் மாமியாராக நூதன் ஆஸ்கோங்கர்
- சின்மயியின் கணவராக அக்ஷய் குல்கர்னி
- சாருக்கு இரட்டையர்களாக அருண், அர்ஜுன்
- மருத்துவராக பேலா ஷிண்டே
- நயனா நேருல்கர்-டாக்டர்
# பைபன் பாரி தேவா

## தயாரிப்பு

### வளர்ச்சி

8 மார்ச் 2023 அன்று, சர்வதேச மகளிர் தினத்தை முன்னிட்டு, புகழ்பெற்ற கிரிக்கெட் வீரர் சச்சின் டெண்டுல்கர் தனது சமூக ஊடக கணக்குகளில் எடுத்து படத்தின் சுவரொட்டியைப் பகிர்ந்து கொண்டார். படத்தின் டீஸர் 28 ஏப்ரல் 2023 அன்று வெளியிடப்பட்டது. இதைத் தொடர்ந்து 6 சூன் 2023 அன்று தலைப்புப் பாடல் வெளியிடப்பட்டது, குழு மும்பையில் உள்ள மகாலட்சுமி கோயிலுக்குச் சென்றது. படத்தின் அதிகாரப்பூர்வ முன்னோட்டப் படம் (Trailer) 13 சூன் 2023 அன்று முழுக் குழுவினரும் மூத்த நடிகர் அசோக் ஷராப் முன்னிலையில் சுதந்திர வீர் சாவர்க்கர் அரங்கத்தில் வெளியிடப்பட்டது.  
ஜியோ ஸ்டுடியோஸ் 2022 சர்வதேச மகளிர் தினத்தன்று படத்தின் தயாரிப்பு குறித்து அறிவித்தது. எம்வீபீ மீடியாவின் மாதுரி போஸ்லே, பேலா ஷிண்டே, அஜித் புரே ஆகியோருடன் இணைந்து இந்தப் படத்தை தயாரித்துள்ளார்.
# பைபன் பாரி தேவா

## வெளியீடு

### திரையரங்கம்

தொடக்கத்தில், படம் 28 மே 2021 அன்று வெளியிடத் திட்டமிடப்பட்டது, பின்னர் இது 28 சனவரி 2022 -இற்கு ஒத்திவைக்கப்பட்டு பின்னர் 6 சனவரி 2023 க்கு ஒத்திவைக்கப்பட்டது. இறுதியாக, பைபன் பாரி தேவா 30 சூன் 2023 அன்று திரையரங்குகளில் வெளியிடப்பட்டது.
# பைபன் பாரி தேவா

## வெளியீடு

### வீட்டு ஊடகங்கள்

இத்திரைப்படம் மின்னணுவியல் முறையில் டிஸ்னி + ஹாட்ஸ்டாரில் வெளியிடப்பட்டது மற்றும் தொலைக்காட்சி அலைவரிசையான ஸ்டார் பிராவாவில் 19 மே 2024 அன்று திரையிடப்பட்டது.
# பேங்கேதி

**பேங்கேதி** (*Bankhedi*) என்பது இந்தியாவின் மத்தியப் பிரதேசத்தில் உள்ள நர்மதாபுரம் மாவட்டத்தில் அமைந்திருக்கும் ஒரு நகரமும் நகரப் பஞ்சாயத்துமாகும். தாலுக்கா தலைமையகமாக பேங்கேதி நகரம் செயல்படுகிறது.
# பேங்கேதி

## புவியியல்

பேங்கேதி நகரம் கடல் மட்டத்திலிருந்து 323 மீ (1,060 அடி) உயரத்தில் 22.76 வ 78.53 கி என்ற புவியியல் கூறுகளில் அமைந்துள்ளது. சத்புரா மலைத்தொடர்கள் மற்றும் நர்மதா படுகைப் பகுதியில் பேங்கேதி நகரம் அமைந்துள்ளது.
# பேங்கேதி

## மக்கள் தொகையியல்

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, பேங்கேதி நகரத்தின் மக்கள் தொகை 13667 ஆகும். இதில் 7,084 ஆண்களும் 6583 பெண்களும் இருந்தனர். மொத்தமாக அப்போது இந்நகரத்தில் 2922 குடும்பத்தினர் வசித்தனர்.
# பேங்கேதி

## பொருளாதாரம்

பேங்கேதி பகுதியினர் பெரும்பாலும் விவசாயத்தையே சார்ந்து உள்ளனர். இதன் மக்கள் விவசாயம் மற்றும் வணிகத்தையே நம்பியுள்ளனர். முக்கிய பயிர்கள் கோதுமை, மக்காச்சோளம் மற்றும் சோயாபீன்சு ஆகியவை ஆகும்.
# பேங்கேதி

## நிர்வாகம்

பேங்கேதி 15 வார்டுகளாகப் பிரிக்கப்பட்டுள்ளது. இதற்காக ஒவ்வொரு 5 வருடங்களுக்கும் தேர்தல்கள் நடத்தப்படுகின்றன.  
பேங்கேதி நகர் பஞ்சாயத்து மொத்தம் 2,922 வீடுகளுக்கு மேல் நிர்வாகத்தைக் கொண்டுள்ளது. இந்நிர்வாகம் தண்ணீர் மற்றும் கழிவுநீர் போன்ற அடிப்படை வசதிகளை வழங்குகிறது. நகர் பஞ்சாயத்து எல்லைக்குள் சாலைகள் அமைக்கவும், அதன் அதிகார வரம்பிற்குள் வரும் சொத்துக்களுக்கு வரி விதிக்கவும் இவ்வமைப்பு அங்கீகரிக்கப்பட்டுள்ளது.
# பேங்கேதி

## போக்குவரத்து

பேங்கேதி இரயில் நிலையம் இடார்சி-இயபல்பூர் இரயில் பாதையில் உள்ளது. இயபல்பூர் இரயில்வே பிரிவின் கீழ் இந்நிலையம் இயங்குகிறது.
# சம்னப்பூர்

**சம்னப்பூர்** (*Samnapur*) என்பது இந்தியாவின் மத்தியப் பிரதேசத்தில் உள்ள திந்தோரி மாவட்டத்தில் அமைந்திருக்கும் ஒரு கிராமமும் வட்டார வளர்ச்சிப் பகுதியுமாகும். திந்தோரியிலிருந்து 25 கிலோமீட்டர் தொலைவில் சம்னப்பூர் அமைந்துள்ளது.
# சம்னப்பூர்

## அமைவிடம்

சம்னப்பூர், நர்மதா நதியின் துணை நதியான கர்மர் நதிக்கு அருகில் அமைந்துள்ளது. மத்தியப் பிரதேச மாநில நெடுஞ்சாலை எண் 43 சம்னாபூர் வழியாகச் செல்கிறது.
# சம்னப்பூர்

## மக்கள் தொகையியல்

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, சம்னப்பூர் கிராமத்தின் மக்கள் தொகை 4341 ஆகும். இதில் 2164 ஆண்களும் 2177 பெண்களும் இருந்தனர்.
# கும்பகோணம் வெற்றிலை

**கும்பகோணம் வெற்றிலை** (*Kumbakonam Betel Leaf*) இந்தியாவில் தமிழ்நாட்டில் காவிரி வடிநிலமான தஞ்சாவூர் மாவட்டப் பகுதிகளில் விளையும் ஒரு வணிகப் பயிராகும். இப்பகுதியிலிருந்து புவிசார் குறியீடு தகுதி பெற்ற முதல் முதல் விவசாயப் பொருளாகவும் தமிழ்நாட்டில் புவிசார் குறியிடு பெற்ற மூன்றாவது வெற்றிலை இரகமாகவும் உள்ளது.
# கும்பகோணம் வெற்றிலை

## விளக்கம்

கும்பகோணம் வெற்றிலை கும்பகோணத்திலும், கும்பகோணத்தின் அருகிலுள்ள அய்யம்பேட்டை, ராஜகிரி, பண்டாரவாடை, சுவாமிமலை, ஏவூர் ஆகிய பகுதிகளில் பயிரிடப்படுகிறது. காவிரி ஆற்றங்கரையிலும், கும்பகோணத்திலும், தஞ்சாவூர் பகுதிகளிலும் விளையும் இந்த வெற்றிலை இதன் கருமை வண்ணத்திலிருந்து வெளிர் பச்சை நிறம் வரையிலும் கூடிய சுவைக்குப் பெயர் பெற்றது. சென்னையில் உள்ள இந்திய புவிசார் அலுவலகத்தில் உள்ள பழைய பதிவு ஒன்றில், கும்பகோணத்தில் உள்ள மண் வகை மிகவும் இயற்கையானது என்றும், இப்பகுதியில் நல்ல வடிகால் அமைப்பு இருப்பதால் வெற்றிலையை ஏராளமாகப் பயிரிட உதவுகிறது என்றும் தெரிவிக்கின்றது. கும்பகோண வெற்றிலைகள் காரமானதாகவும், இனிப்புடன் கூடிய கசப்புச் சுவையுடையது. இதில் கார்மினேட்டிவ் உடன் மருந்தியல் செயல்பாட்டைக் காட்டும் பல உயிர் மூலக்கூறுகளைக் கொண்டுள்ளது.
# கும்பகோணம் வெற்றிலை

## பெருமை

தஞ்சாவூர் மாவட்டத்தில் உள்ள கும்பகோணம் கோவில்களுக்கும் வெற்றிலைக்கும் பெயர் பெற்றது. 1900-களின் முற்பகுதியில், மகாகவி பாரதியார் ”‘கங்கை நதிப்புறத்து கோதுமை பண்டம், காவிரி வெற்றிலைக்கு மாறு கொள்வோம்” எனத் தமது பாடலில் கும்பகோணம் வெற்றிலையின் பெருமையினை எழுதினார். தமிழ்த் திரைப்படப் பழைய பாடல்களிலும், கானா பாடல்களிலும் கும்பகோணம் வெற்றிலையின் புகழ் பேசப்பட்டுள்ளது.
# கும்பகோணம் வெற்றிலை

## புவியியல் குறியீடு

கும்பகோணம் வெற்றிலைக்கு இந்திய அரசின் கீழ் உள்ள புவிசார் குறியீடு பதிவேட்டில் புவிசார் குறியீடு தகுதி 31 மார்ச்சு, 2025 அன்று வழங்கப்பட்டது. இத்தகுதி 12 சனவரி அக்டோபர் 2032 வரை செல்லுபடியாகும்.  
13 சனவரி 2022 அன்று தமிழ்நாடு வேளாண்மை மற்றும் ஊரக மேம்பாட்டு ஆய்வு மையமும், கும்பகோணம் வெற்றிலை உற்பத்தியாளர்கள் நலச் சங்கமும் கும்பகோணம் வெற்றிலைக்கு புவிசார் குறியீடு பதிவினை முன்மொழிந்தன. விண்ணப்பத்தினைப் பரிசீலித்த சென்னையில் உள்ள புவியியல் குறியீட்டுப் பதிவேட்டால் வெற்றிலைக்குப் புவிசார் குறியீடு வழங்கப்பட்டது. இதனால் "கும்பகோணம் வெற்றிலை" என்ற பெயர் இப்பகுதியில் பயிரிடப்படும் வெற்றிலைக்கு மட்டுமே பிரத்தியேகமாக வழங்கப்பட்டுள்ளது. இதனால் இது ஆத்தூர் வெற்றிலை, சோழவந்தான் வெற்றிலைக்குப் பிறகு தமிழ்நாட்டிலிருந்து புவிசார் குறியீடு பெறும் மூன்றாவது வெற்றிலை வகையாகவும், தமிழ்நாட்டிலிருந்து புவிசார் குறியீடு பெற்ற 62ஆவது பொருளாகவும் மாறியது.  
புவிசார் குறியீட்டுப் பதிவால் வழங்கப்படும் மதிப்புமிக்க புவியியல் அடையாளம், ஒரு தயாரிப்பு தனித்துவமான குணங்களைக் கொண்டுள்ளது, பாரம்பரிய உற்பத்தி முறைகளைப் பின்பற்றுகிறது, அதன் புவியியல் தோற்றத்தில் வேரூன்றிய நற்பெயரைப் பெற்றுள்ளது என்பதைச் சான்றளிக்கிறது.
# தாரியாகஞ்ச்

**தாரியாகஞ்ச்** (*Daryaganj*), தில்லி மாநிலத்தின் மத்திய தில்லி மாவட்டத்தின் மூன்று வருவாய் வட்டங்களில் ஒன்றாகும். பிற வருவாய் வட்டங்கள் பாகர்கஞ்ச் மற்றும் கரோல் பாக் ஆகும்.. தாரியாகஞ்ச் மத்திய தில்லி மாவட்டம் மற்றும் தாரியாகஞ்ச் வருவாய் வட்டத்தின் நிர்வாகத் தலைமையிட நகரம் ஆகும். அன்சாரி சாலையில் மாவட்ட ஆட்சித் தலைவர் அலுவலகம் உள்ளது. பழைய தில்லி பகுதியில் அமைந்த தாரியகஞ்ச் பகுதியின் தில்லி நுழைவாயில் வழியாகச் செல்லும் நேதாஜி சுபாஷ் சந்திர போஸ் சாலையின் முடிவில் செங்கோட்டை, ஜாமா பள்ளி, தில்லி, சிஸ் கஞ்ச் சாகிப் குருத்துவார், திகம்பர சமணக் கோயில் மற்றும் சாந்தினி சவுக் பகுதிகள் உள்ளது. தாரியாகஞ்ச் பகுதியில் 1964ஆம் ஆண்டு முதல் *ஞாயிற்றுக் கிழமை சந்தை* நடைபெறுகிறது. இப்பகுதியில் முஸ்லீம்களின் மக்கள் தொகை 64.73% ஆக உள்ளது.இது சாந்தனி சவுக் மக்களவைத் தொகுதிக்குட்பட்டது.  
1911ஆம் ஆண்டில் இந்தியாவின் தலைநகராக புது தில்லி மாறிய போது, பழைய தில்லிக்கும், புது தில்லிக்கும் இடையே தாரியாகஞ்ச் மற்றும் பாகர்கஞ்ச் பகுதிகள் இருந்தது.
# தாரியாகஞ்ச்

## மக்கள் தொகை பரம்பல்

2011ஆம் ஆண்டின் இந்திய மக்கள் தொகை கணக்கெடுப்பின்படி தாரியாகஞ்ச் வருவாய் வட்டத்தின் மொத்த மக்கள் தொகை 271,108 ஆகும். அதில் 143,293 ஆண்கள் மற்றும் 127,815 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 82.7% உள்ளனர். பாலின விகிதம் 1000 ஆண்களுக்கு 892 பெண்கள் வீதம் உள்ளனர். சராசரி எழுத்தறிவு வீதம் உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 30,211 மற்றும் 0% வீதம் உள்ளனர். இந்நகரத்தில் இந்து சமயத்தினர் 32.95%, இசுலாமியர் 64.73%, சமணர்கள் 1.08%, கிறித்தவர்கள் 0.57%, சீக்கியர்கள் 0.39% மற்றும் பிற சமயத்தினர் 0.28% வீதம் உள்ளனர்.
# கபஸ் ஹேரா

**கபஸ் ஹேரா** (*Kapas Hera*), இந்தியாவின் தில்லி மாநிலத்தில் உள்ள தென்மேற்கு தில்லி மாவட்டம் மற்றும் கபாஸ்சேரா வருவாய் வட்டத்தின் நிர்வாகத் தலைமையிடம் ஆகும். இது புது தில்லிக்கு தென்மேற்கே 19 கிலோ மீட்டர் தொலைவில் உள்ளது.
# கபஸ் ஹேரா

## மக்கள் தொகை பரம்பல்

2011ஆம் ஆண்டின் இந்திய மக்கள் தொகை கணக்கெடுப்பின்படி 21,370 குடியிருப்புகள் கொண்ட கபஸ் ஹேரா நகரத்தின் மக்கள் தொகை 74,073 ஆகும். அதில் 50,123 ஆண்கள் மற்றும் 23,950 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்1 3.02 % வீதம் உள்ளனர். பாலின விகிதம் 1000 ஆண்களுக்கு பெண்கள் 478 வீதம் உள்ளனர். சராசரி எழுத்தறிவு 84.49 % வீதம் உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 8.78 % மற்றும் 0% வீதம் உள்ளனர். இந்நகரத்தில் இந்து சமயத்தினர் 81.42%, இசுலாமியர் 17.76%, கிறித்தவர்கள் 0.55%, சீக்கியர்கள் 0.14% மற்றும் பிற சமயத்தினர் 0.14% வீதம் உள்ளனர்.
# கபஸ் ஹேரா

## போக்குவரத்து

### சாலைகள்

தேசிய நெடுஞ்சாலை 48 கபஸ் ஹேரா வழியாகச் செல்கிறது. மற்றும் தேசிய நெடுஞ்சாலை 79 இந்நகர்புறத்திற்கு 1 கிலோ மீட்டர் தொலைவில் செல்கிறது.
# கபஸ் ஹேரா

## போக்குவரத்து

### மெட்ரோ

துவாரகா மெட்ரோ நிலையம் இதற்கு 6 கிலோ மீட்டர் தொலைவில் உள்ளது.
# கபஸ் ஹேரா

## போக்குவரத்து

### வானூர்தி நிலையம்

இந்திரா காந்தி பன்னாட்டு வானூர்தி நிலையம் கபஸ் ஹேராவிலிருந்து 7 கிலோ மீட்டர் தொலைவில் உள்ளது.
# கபஸ் ஹேரா

## போக்குவரத்து

### தொடருந்து நிலையம்

விஜாசன் தொடருந்து நிலையம் கபஸ் ஹோராவிலிருந்து 5 கிலோ மீட்டர் தொலைவில் உள்ளது.
# கபஸ் ஹேரா

## போக்குவரத்து

### பேருந்துகள்

மாநகர தில்லி போக்குவரத்து கழகத்தின் கீழ்கண்ட எண்கள் கொண்ட பேருந்துகள் கபஸ் ஹேரா வழியாகச் செல்கிறது. அவைகள் பின்வருமாறு:. ***543, 539, 578, 543A***, ***718, 712, 804A, 729***.
# கோரையாறு (திருவாரூர் மாவட்டம்)

**கோரையாறு** (*Koraiyar River*) என்பது இந்திய மாநிலமான தமிழ்நாட்டின் திருவாரூர் மாவட்டத்தில் பாயும் ஒரு வற்றாத ஆறாகும். சோழநாட்டின் பெரும்பகுதியை உள்ளடக்கிய காவேரி வடிநிலத்தின் தெற்குப் பகுதியில் இந்த ஆறு உள்ளது. கோரையாறானது வெண்ணாற்றின் கிளை ஆறாகத் தொடங்குகிறது. அங்கு இந்த ஆறு நீடாமங்கலம் வட்டத்தில் நீடாமங்கலத்தின் வடமேற்கே பிரிகிறது. வெண்ணாற்றிலிருந்து கிளைத்த பிறகு, அது தென்கிழக்கே நீடாமங்கலத்தின் தென்மேற்கே பாய்கிறது. சிறிது தூரம் தென்கிழக்கே தொடர்ந்து ஓடி பின்னர் கிழக்கு நோக்கி கூர்மையாகத் திரும்புகிறது. சிறிது தூரம் இந்த கிழக்குப் பாதையைப் பின்பற்றிய பின்னர் பொடக்குடிக்கு மேற்கே தெற்கு நோக்கித் திரும்புகிறது. மன்னார்குடி வட்டம் வழியாக தெற்குப் பாதையைப் பின்பற்றி பின்னர் திருத்துறைப்பூண்டி வட்டத்தில் உள்ள தில்லைவிளாகத்திற்கு வடக்கே தென்மேற்கே திரும்புகிறது. முத்துப்பேட்டைக்கு கிழக்கே பாய்ந்து, தென்கிழக்கே திரும்பி, பின்னர் முத்துப்பேட்டை கடற்காயலில் கலக்கிறது.
# ரஜௌரி கார்டன்

**ரஜௌரி கார்டன்** (*Rajouri Garden*), இந்தியாவின் தில்லி மாநிலத்தில் உள்ள மேற்கு தில்லி மாவட்டம் மற்றும் ரஜௌரி கார்டன் வருவாய் வட்டத்தின் நிர்வாகத் தலைமையிடம் ஆகும். இது புது தில்லிக்கு வடமேற்கே 15.9 கிலோ மீட்டர் தொலைவில் உள்ளது. இந்நகர்புறத்தில் பஞ்சாபி மொழி பேசும் மக்கள் அதிகம் வாழ்கின்றனர்.இப்பகுதியில் நேரு சந்தை உள்ளது. மாவட்ட ஆட்சி தலைவர் அலுவலகம் சிவாஜி பிளேசில் உள்ளது..இந்நகரம் ராஜவுரி கார்டன் சட்டமன்றத் தொகுதிக்கு உட்பட்டது.
# ரஜௌரி கார்டன்

## போக்குவரத்து

### மெட்ரோ நிலையம்

ரஜௌரி கார்டன் மெட்ரோ நிலையம், புது தில்லியுடன் இணைக்கிறது.
# ரஜௌரி கார்டன்

## மக்கள் தொகை பரம்பல்

2011ஆம் ஆண்டின் இந்திய மக்கள் தொகை கணக்கெடுப்பின்படி 104,152 குடும்பங்கள் கொண்ட ரஜௌரி கார்டன் வருவாய் வட்டத்தின் மக்கள் தொகை 481,632 ஆகும். அதில் 259,232 ஆண்கள் மற்றும் 222,400 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 10% வீதம் உள்ளனர். பாலின விகிதம் 1000 ஆண்களுக்கு 858 பெண்கள் வீதம் உள்ளனர். சராசரி எழுத்தறிவு 87.5% ஆக உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 55,352 மற்றும் 0% வீதம் உள்ளனர். இந்நகரத்தில் இந்து சமயத்தினர் 76.83%, இசுலாமியர் 4.1%, சமணர்கள் 0.44%, கிறித்தவர்கள் 1.02%, சீக்கியர்கள் 17.51% மற்றும் பிற சமயத்தினர் 0.11 % வீதம் உள்ளனர்.
# சாகேத்

**சாகேத்** (*Saket*), இந்தியாவின் தில்லி மாநிலத்தில் உள்ள தெற்கு தில்லி மாவட்டம் மற்றும் சாகேத் வருவாய் வட்டத்தின் நிர்வாகத் தலைமையிடம் ஆகும். தெற்கு தில்லி மாவட்ட ஆட்சியர் அலுவலகம், மெஹ்ரௌலி- பதர்பூர் சாலையில் (Mehrauli - Badarpur Rd) சாகேத்தில் அமைந்துள்ளது. இது புது தில்லிக்கு தெற்கே 12 கிலோ மீட்டர் தொலைவில் உள்ளது. இந்நகர்புறத்திற்கு அயோத்திக்கு வேறு பெயரான சாகேதம் என்று பெயரிடப்பட்டுள்ளது.
# சாகேத்

## போக்குவரத்து

சாகேத் நகரத்தில் இரண்டு மஞ்சள் வழித்தட மெட்ரோ நிலையங்கள் உள்ளது. 1. சாகேத் மெட்ரோ நிலையம் 2. மாளவியா நகர மெட்ரோ நிலையம். கீழ்கண்ட பேருந்து எண்கள் சாகேத் நகர்புறத்தின் வழியாகச் செல்கிறது.
அவைகள்: 427, 493, 500, 501, 512, 522A, 532, 534, 448, 448A, 548 மற்றும் 681.
# அபிஜித் நட்சத்திரம்

அபிஜித் (இந்தி: अभिजित) என்பது ஒரு தனித்துவமான நட்சத்திரமாகும், மேலும் 28 நட்சத்திரங்களைக் கொண்ட இந்திய அமைப்பில் 28வது நட்சத்திரமாகும், அவற்றில் 27 பாரம்பரிய நட்சத்திரங்கள் மற்றும் இது ஒரு இடைக்கால நட்சத்திரமாகும். இது மகர ராசியில் ஒரு பிரிவாகும். இது உத்தர ஆஷாடத்தின் நான்காவது பாதத்திலிருந்து ஷ்ரவணத்தின் முதல் பாதம் வரை பரவியுள்ளது. அபிஜித் என்பது லைராவின் வடக்கு விண்மீன் தொகுப்பில் பிரகாசமான நட்சத்திரமான வேகாவின் சமஸ்கிருதப் பெயர். அபிஜித் என்ற பெயருக்கு சமஸ்கிருதத்தில் "வெற்றி பெற்றவர்" என்று பொருள்.. உத்திராடத்திற்கும் திருவோணத்திற்கும் நடுவில் இடம் பெற்றிருக்கக்கூடிய சூட்சும நட்சத்திரம்தான் இந்த அபிஜித் நட்சத்திரம்.  
பொதுவாக அறியப்பபடும் 27 நட்சத்திரங்களுக்கு மத்தியில் இருபத்தி எட்டாவதாக ஒரு நட்சத்திரம் உள்ளது என்கிறது ஜோதிட சாஸ்திரம். அதுதான் அபிஜித் நட்சத்திரம். 'ஜித்’ என்றால் வெற்றி பெறுதல், ‘அபிஜித்’ என்றால் சிறப்பான வெற்றி பெறுதல் என்பது பொருள்.  
இது மகர ராசியில் அமைந்திருக்கிறது. உத்திராடம் நான்காம் பாதம் மற்றும் திருவோணம் முதல் பாதம் மற்றும் 2 -ம் பாதத்தில் வரக்கூடிய நட்சத்திரம் இது.  
அபிஜித் நட்சத்திர வேளையில் தொடங்கும் காரியங்கள் நிச்சயம் நன்மையில் முடியும் என்கிறது ஜோதிட சாஸ்திரம்.
# பி. கே. நாராயண பிள்ளை

**பி. கே. நாராயண பிள்ளை** (*P. K. Narayana Pillai*, 21 மார்ச் 1879-10 பிப்ரவரி 1936) சாகித்ய பஞ்சானன் பி. கே நாராயண பிள்ளை என நன்கு அறியப்பட்ட இவர் ஒரு இந்திய இலக்கிய விமர்சகரும், கட்டுரையாளரும், அறிஞரும், இலக்கணவாதியும் மற்றும் மலையாள மொழிக் கவிஞரும் ஆவார். மலையாளத்தில் இலக்கிய விமர்சனங்களின் முன்னோடிகளில் ஒருவரான இவர், *பஞ்சானானந்தே விமர்ஸ்திராயம்*, துஞ்சத்து எழுத்தச்சன், செருசேரி நம்பூதிரி மற்றும் குஞ்சன் நம்பியார் ஆகியோரின் எழுத்துக்களின் விமர்சனம் மற்றும் மலையாள இலக்கணத்தின் இரண்டு புத்தகங்களான *லெகுவ்யாகரணம்* மற்றும் *வியாகரன பிரவேசிகா* உள்ளிட்ட 25 க்கும் மேற்பட்ட புத்தகங்களை எழுதியுள்ளார். கேரள உயர்நீதிமன்றத்தின் நீதிபதியாகவும், சிறீ மூலம் பிரபல சட்டசபையின் உறுப்பினராகவும், *சமஸ்தா கேரள சாகித்ய பரிஷத்தின்* நிறுவனத் தலைவராகவும் இருந்தார்.
# பி. கே. நாராயண பிள்ளை

## வாழ்க்கை

பி. கே. நாராயண பிள்ளை தென்னிந்தியாவின் கேரளாவில் இன்றைய ஆலப்புழா மாவட்டத்தில் உள்ள அம்பலப்புழாவில் 1879 மார்ச் 21 அன்று, பொழிந்தேரி மடத்தில் தாமோதரன் பிள்ளை மற்றும் கடமட்டுவெட்டிள் குஞ்சுலட்சுமி அம்மா ஆகியோருக்கு பிறந்தார். சாமிக்குட்டி ஆசான், அனந்தகிருஷ்ண ஐயர் மற்றும் இராமன் ஆசான் போன்ற உள்ளூர் ஆசிரியர்களின் கீழ் பாரம்பரிய முறையில் ஆரம்பக் கல்வியை முடித்த பிறகு, தனது முறையான பள்ளிப் படிப்பை அம்பலப்புழாவில் முடித்து 1896 இல் 10 ஆம் வகுப்பு தேர்வில் தேர்ச்சி பெற்றார். பின்னர் திருவனந்தபுரத்தில் தனது இளங்கலை படிப்பை முடித்தார். பிறகு, அரசு உயர்நிலைப் பள்ளியிலும் பின்னர் திருவனந்தபுரம் அரசுக் கல்லூரியிலும் ஆசிரியராகப் பணியாற்றினார். அதே நேரத்தில், சட்டமும் பயின்றார், பட்டம் பெற்ற பிறகு, 1909 இல் வழக்கறிஞராகப் பயிற்சி பெறத் தொடங்கினார். அடுத்த ஆண்டு, சிறீ மூலம் பிரபல சட்டசபைக்கு தேர்ந்தெடுக்கப்பட்டார். கோட்டயம், ஆலப்புழா மற்றும் திருவனந்தபுரம் ஆகிய இடங்களில் வழக்கறிஞராகப் பயிற்சி பெற்ற பிறகு, 1929 ஆம் ஆண்டில் கேரள உயர் நீதிமன்றத்தின் நீதிபதியாக ஆனார். மலையாள இலக்கணத்தில் *லெகுவியாகரனம்* மற்றும் *வியாகரன பிரவேசிகா* ஆகிய இரண்டு புத்தகங்களையும் எழுதியுள்ளார். *சாகித்ய பஞ்சானந்தே கிருத்திகள்* என்ற நான்கு தொகுதிகள் கொண்ட படைப்பு இவரது அனைத்து முக்கிய படைப்புகளையும் தொகுத்து வெளியிடப்பட்டுள்ளது.
# பி. கே. நாராயண பிள்ளை

## சொந்த வாழ்க்கை

பாருகுட்டி அம்மா என்பவரை மணந்த நாராயண பிள்ளை, 1936 பிப்ரவரி 10 அன்று தனது 56 வயதில் காலமானார்.
# பி. கே. நாராயண பிள்ளை

## நினைவு

கேரளாவின் முதல் நூலகங்களில் ஒன்றான பி. கே. நினைவு நூலகம், கேரளாவில் நூலக இயக்கத்தின் தந்தை என்று அழைக்கப்படும் பி. என். பணிக்கரால் இவரது நினைவாக நிறுவப்பட்டது. பணிக்கர் அதன் செயலாளராக பணியாற்றினார். திருவிதாங்கூர் மாநிலத்தில் உள்ள 47 நூலகங்களின் பிரதிநிதிகள் 1945 செப்டம்பர் 16 அன்று இங்கு கூடி, கேரளாவின் முதல் நூலக இயக்கமான திருவிதாங்கூர் கிரந்தசால சங்கத்தை உருவாக்கினர். தற்செயலாக, சங்கத்தின் பதிவேட்டில் பி. கே. நினைவு நூலகம் முதல் பதிவாக இருந்தது.. எம். கோபாலகிருஷ்ணன் நாயர் எழுதிய "சாகித்ய பஞ்சானன் பி கே நாராயண பிள்ளை" என்ற தலைப்பில், நாராயண பிள்ளையின் வாழ்க்கை வரலாற்றை, "பாரதிய சாகித்ய சில்பிகள்" (இந்திய இலக்கியத்தை உருவாக்கியவர்கள்) என்ற தொடரின் கீழ், சாகித்திய அகாதமி வெளியிட்டுள்ளது. பிரபல நாடக ஆசிரியரான டி. என். கோபிநாதன் நாயர் இவரது மகனும், பிரபல திரைப்பட மற்றும் தொலைக்காட்சி நடிகரான ரவி வள்ளத்தோள் இவரது பேரனும் ஆவர். மலையாள திரைப்பட நடிகர் டி. பி. மாதவன் மற்றொரு பேரன் ஆவார்.
# மத்வாசு

**மத்வாசு** (*Madwas*) என்பது இந்தியாவின் மத்தியப் பிரதேச மாநிலத்தின் சித்தி மாவட்டத்தில் அமைந்துள்ள ஒரு முக்கிய நகரம் ஆகும். இங்குள்ள இரயில் நிலையம் முக்கியமானதாகக் கருதப்படுகிறது. இது ஒரு வட்டத் தலைமையகமாகவும் இருந்து வருகின்றது.
# மத்வாசு

## புவியியல்

மத்வாசு ரேவா பிரிவைச் சேர்ந்தது ஆகும். இது சித்தி மாவட்ட தலைமையகத்திலிருந்து மேற்கே 55 கி.மீ. (34 மைல்) தொலைவிலும், மாநிலத் தலைநகரான போபாலில் இருந்து கிழக்கு நோக்கி 592 கி.மீ. (368 மைல்) தொலைவிலும் அமைந்துள்ளது.
# மத்வாசு

## மக்கள்தொகை

2011 ஆம் ஆண்டு இந்திய மக்கள் தொகை கணக்கெடுப்பின்படி, மத்வாசு கிராமத்தில் 5,661 மக்கள் இருந்தனர். இதில் 2,943 ஆண்கள் மற்றும் 2,718 பெண்கள் ஆவார்கள். மத்வாசு கிராமத்தின் சராசரி பாலின விகிதம் 924 ஆகும். இது மத்தியப் பிரதேச மாநிலத்தின் சராசரியான 931 ஐ விடக் குறைவாகும்.
# மத்வாசு

## முக்கிய ரயில்கள்

மத்வாசுவில் பல முக்கிய ரயில்கள் நின்று செல்கின்றன.  
சிங்ராலி-கசுரத் நிசாமுதீன் சூப்பர்விரைவு எக்சுபிரஸ்  
மதன் மகால்-சிங்ராலி இன்டர்சிட்டி எக்சுபிரஸ்  
போபால்-சிங்ராலி சூப்பர்விரைவு எக்சுபிரஸ்  
சக்திபுஞ்ச் எக்ஸ்பிரஸ்  
கட்னி-பார்கவான் மெமு
# டிபென்ஸ் காலனி

**டிபென்ஸ் காலனி** (*Defence Colony*), இந்தியாவின் தில்லி மாநிலத்தில் உள்ள தென்கிழக்கு தில்லி மாவட்டம் மற்றும் *டிபென்ஸ் காலனி*வருவாய் வட்டத்தின் நிர்வாகத் தலைமையிடம் ஆகும். இந்தியா மற்றும் தில்லியின் தலைநகரான புது தில்லிக்கு தென்கிழக்கே 6.5 கிலோ மீட்டர் தொலைவில் *டிபென்ஸ் காலனி* உள்ளது.
# டிபென்ஸ் காலனி

## தோற்றம்

இந்தியப் பிரிவினையின் போது, பாகிஸ்தானிலிருந்து வெளியேறிய மக்களின் குடியிருப்பாக டிபென்ஸ் காலனி மாறியது.
# டிபென்ஸ் காலனி

## போக்குவரத்து

டிபென்ஸ் காலனிக்கு அருகமைந்த மெட்ரோ நிலையம், லஜ்பத் நகரில் உள்ளது.லஜ்பத் நகர், ஊதா நிறம் மற்றும் இளஞ்சிவப்பு நிற மெட்ரோ நிலையங்களைக் கொண்டது.டிபென்ஸ் காலனியின் வடகிழக்கில் சேவா நகர் தில்லி புறநகர் தொடருந்து நிலையம் உள்ளது.  
டிபென்ஸ் காலனியின் தெற்கில் தில்லி வட்டச் சாலையும், கிழக்கிலும், மேற்கிலும் முறையே *லஜ்பத் ராய் மார்க்* மற்றும் *பீஷ்ம பிதாமகர் மார்க்* அமைந்துள்ளது. வடக்கில் தில்லி புறநகர் இருப்புப்பாதை உள்ளது.
# டிபென்ஸ் காலனி

## மக்கள் தொகை பரம்பல்

2011ஆம் ஆண்டின் இந்திய மக்கள் தொகை கணக்கெடுப்பின்படி 137,677 குடும்பங்கள் கொண்ட டிபென்ஸ் காலனியின் மக்கள் தொகை 637,775 ஆகும். அதில் 339,725 ஆண்கள் மற்றும் 298,050 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 10% வீதம் உள்ளனர். பாலின விகிதம் 1000 ஆண்களுக்கு 877 பெண்கள் வீதம் உள்ளனர். சராசரி எழுத்தறிவு ஆக உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 68,480 மற்றும் 0 ஆக உள்ளனர். இந்நகரத்தில் இந்து சமயத்தினர் 64.03%, இசுலாமியர் 29.27%, சமணர்கள் 0.58%, கிறித்தவர்கள் 1.83%, சீக்கியர்கள் 3.95% மற்றும் பிற சமயத்தினர் 0.34% வீதம் உள்ளனர்.
# காவிரி (பக்கவழி நெறிப்படுத்தல்)

**காவிரி** அல்லது **காவேரி** என்பது கீழ்கண்டவற்றில் ஒன்றைக் குறிக்கலாம்:
# காவிரி (பக்கவழி நெறிப்படுத்தல்)

## மக்கள்

- காவேரி (நடிகை), இந்திய நடிகை
- காவேரி (தமிழ் நடிகை), இந்தியத் தமிழ்த் திரைப்பட நடிகை.
- காவேரி ஜா (பிறப்பு 1980), தெலுங்கு மற்றும் இந்தி நடிகை
- காவேரி கவுல், திரைப்பட இயக்குநர்
- காவேரி நம்பீசன், இந்திய புதின ஆசிரியர்
- காவேரி கச்சாரி, தடைசெய்யப்பட்ட அமைப்பான உல்ஃபாவின் பெண்கள் பிரிவின் தலைவி.
# காவிரி (பக்கவழி நெறிப்படுத்தல்)

## திரைப்படங்கள்

- *காவேரி* (1955 திரைப்படம்), டி. யோகானந்த் இயக்கிய 1955 ஆம் ஆண்டு தமிழ்த் திரைப்படம்.
- காவேரி (1975 திரைப்படம்), எச். என். ரெட்டி. இயக்கிய 1975 ஆம் ஆண்டு கன்னட மொழித் திரைப்படம், இதை இயக்கியவர்
- காவேரி (1986 திரைப்படம்), ராஜீவ்நாத் இயக்கிய 1986 மலையாள மொழித் திரைப்படம்.
- 2004 ஆம் ஆண்டு இந்தியத் திரைப்படமான *ஸ்வதேஷ்* இல் கிஷோரி பல்லால் நடித்த காவேரி அம்மா என்ற கற்பனைக் கதாபாத்திரம்.
- 2023 ஆம் ஆண்டு வெளியான இந்தியத் திரைப்படமான *ஜவான்* திரைப்படத்தில் ரித்தி டோக்ரா நடித்த கற்பனைப் பெண் காவலர் வேடத்தில் காவேரி அம்மா.
# காவிரி (பக்கவழி நெறிப்படுத்தல்)

## பிற பயன்பாடு

- காவிரி ஆறு இந்தியாவின் முக்கிய ஆறுகளில் ஒன்று
- காவிரி ஆறு, மத்தியப் பிரதேசத்தில் பாயும் ஒரு சிறிய ஆறு.
-
- காவேரி பாலம், தமிழ்நாட்டின், திருச்சிராப்பள்ளியில் உள்ள ஒரு பாலம்
- காவிரி விரைவு வண்டி, மைசூர் மற்றும் சென்னைக்கு இடையே இயங்கும் தினசரி தொடருந்து.
-
# கௌரிகார்

**கௌரிகார்** (*Gourihar*) என்பது இந்தியாவின் மத்தியப் பிரதேசத்தில் அமைந்துள்ள சத்தர்பூர் மாவட்டத்தின் ஒரு நகரம் மற்றும் ஒரு தாலுகா ஆகும். இது மத்தியப் பிரதேசத்தின் புண்டேல்கண்ட் என்ற பகுதியில் அமைந்துள்ளது. இவ்வூர் உத்தரப் பிரதேச மாநிலத்தின் அருகில் அமைந்தள்ளது.
# கௌரிகார்

## வரலாறு

இந்தக் கௌரிகார் குடும்பம் அசாய்கர் மகாராஜாக்களின் மூதாதையரான குமன் சிங் என்பவரின் ஆட்சியில், ஒரு கோட்டையின் ஆளுநராக இருந்து வந்த ராஜா ராம் திவாரியின் என்பவரின் வழித்தோன்றல்கள் ஆவார்கள். இந்தக் காலத்தில் அராஜகத்தின் போது, ராஜா ராம் கிளர்ச்சி செய்து சிறிது காலம் கோட்டையை வெற்றிகரமாக கைப்பற்றி வைத்திருந்தார். கௌரிகார் சுசவ்தியா என்ற பிரிவின் கன்ய்குப்ச் பிராமணரான திவாரி ஆட்சி செய்தார். கௌரிகார் மாநிலம் 1807 ஆம் ஆண்டில் அசாய்கர் மாநிலத்திலிருந்து பிரிந்த பிறகு நிறுவப்பட்டது. பிரதாப் சிங் சூதேவ் என்பவர் 1950 ஆம் ஆண்டு, ஜனவரி மாதம் 1 ஆம் தேதி அன்று இந்தியாவுடன் இணைவதற்கு கையெழுத்திட்டார். மகாராஜா பிரதாப் சிங் சூதேவ் கௌரிகார் மாநிலத்தின் கடைசி ஆட்சியாளர் ஆவார்.
# கௌரிகார்

## புவியியல்

கௌரிகார் சராசரியாக கடல் மட்டத்திலிருந்து 508 மீட்டர் (1669 அடி) உயரத்தில் உள்ளது. இது சத்தர்பூரிலிருந்து 90 கி.மீ தொலைவில் உள்ளது.
# கௌரிகார்

## மக்கள்தொகை

இந்திய மக்கள் தொகை 2011 ஆம் ஆண்டு கணக்கெடுப்பு படி கௌரிகார் நகரத்தின் மக்கள் தொகை 5,128 ஆகும். இதில் 2,623 ஆண்கள் மற்றும் 2,505 பெண்கள் இருந்ஹனர். இந்த நகரத்தில் மொத்தம் 1,094 குடும்பங்கள் வசித்து வந்தனர். கௌரிகார் கிராமத்தின் சராசரி பாலின விகிதம் 955. கௌரிகாரில் ஆண் கல்வியறிவு 84.87% ஆகவும், பெண் கல்வியறிவு விகிதம் 66.74% ஆகவும் இருந்தது.
# நந்து நகரி

**நந்து நகரி** (*Nand Nagri*), இந்தியாவின் தில்லி மாநிலத்தில் உள்ள வடகிழக்கு தில்லி மாவட்டம் & சதாரா மாவட்டங்களின் நிர்வாகத் தலைமையிடம் ஆகும். இது புது தில்லிக்கு வடகிழக்கில் 21.5 கிலோமீட்டர் தொலைவில் உள்ளது. இதனருகே அமைந்த இந்திரா காந்தி பன்னாட்டு வானூர்தி நிலையம் 21 கிலோமீட்டர் தொலைவிலும்; சாதாரா தொடருந்து நிலையம் 2 கிலோமீட்டர் தொலைவிலும் உள்ளது.
# நந்து நகரி

## புள்ளி விவரம்

1.48 சதுர கிலோ மீட்டர் பரப்பளவு கொண நந்து நகரின் மக்கள் தொகை 31,040. அதில் 16447 ஆண்கள் மற்றும் 14593 பெண்கள் உள்ளனர்.
# கஞ்சவாலா

யில் கஞ்சவாலா பகுதியின் வரைபடம்]]
**கஞ்சவாலா** (*Kanjhawala*), இந்தியாவின் தில்லி மாநிலத்தில் உள்ள வடமேற்கு தில்லி மாவட்டம் ன/மற்றும் கஞ்சவாலா வருவாய் வட்டத்தின் நிர்வாகத் தலைமையிடம் மற்றும் தில்லி நகர்புற பகுதியாகும். இது புது தில்லிக்கு வடமேற்கே 28.7 கிலோ மீட்டர் தொலைவில் உள்ளது.
# கஞ்சவாலா

## மக்கள் தொகை பரம்பல்

2011ஆம் ஆண்டின் இந்திய மக்கள் தொகை கணக்கெடுப்பின்படி தில்லி மாநகராட்சியின் 29 வார்டில் அமைந்த கஞ்சவாலாவின் மக்கள் தொகை 10,331 ஆகும். அதில் 5,529 ஆண்கள் 4,802 மற்றும் பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13% வீதம் உள்ளனர். பாலின விகிதம் 1000 ஆண்களுக்கு 869 பெண்கள் வீதம் உள்ளனர். சராசரி எழுத்தறிவு 82.7% ஆக உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 1,509 மற்றும் 0 வீதம் உள்ளனர். இந்நகரத்தில் இந்து சமயத்தினர் 89.46%, இசுலாமியர் 10.33% மற்றும் பிற சமயத்தினர் 0.21% வீதம் உள்ளனர்.
# கரண்டிகி சட்டமன்றத் தொகுதி

**கரண்டிகி சட்டமன்றத் தொகுதி** (Karandighi Assembly Constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது உத்தர தினஜ்பூர் மாவட்டத்தில் அமைந்துள்ளது. கரண்டிகி, ராய்கஞ்ச் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# கரண்டிகி சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1971 | காஜி சச்சாத் உசைன் | rowspan=3 | இந்திய தேசிய காங்கிரசு |
| 1972 |  |  |  |
| 1977 |  |  |  |
| 1982 | சுரேசு சிங்க | rowspan =2 | அனைத்திந்திய பார்வார்டு பிளாக்கு |
| 1987 |  |  |  |
| 1991 | காஜி சச்சாத் உசைன் | இந்திய தேசிய காங்கிரசு |  |
| 1996 | சுரேசு சந்திர சிங்க | rowspan=4 | அனைத்திந்திய பார்வார்டு பிளாக்கு |
| 2001 | கோகுல் ராய் |  |  |
| 2006 |  |  |  |
| 2011 |  |  |  |
| 2016 | மனோதேப் சின்கா | rowspan=2 | அகில இந்திய திரிணாமுல் காங்கிரசு |
| 2021 | கௌதம் பால் | } |  |
# திலீப் சிங்

**திலீப் சிங்** (*Dilip Singh*) ஓர் இந்திய அரசியல்வாதியும், பீகார் அரசாங்கத்தின் முன்னாள் அமைச்சரும் ஆவார். இவர் மோகாமா சட்டமன்றத் தொகுதி சட்டமன்ற உறுப்பினராக இரண்டு முறை தேர்ந்தெடுக்கப்பட்டார். இவர் இராச்டிரிய ஜனதா தளத்தின் தலைவராக இருந்தார். இவரது தம்பி அனந்த் குமார் சிங்கும் மோகமா சட்டமன்றத் தொகுதியிலிருந்து பல முறை சட்டமன்ற உறுப்பினராகத் தேர்ந்தெடுக்கப்பட்டுள்ளார்.
# திலீப் சிங்

## சொந்த வாழ்க்கை

திலீப் சிங் 1950 சூன் 12 அன்று நதவான் கிராமத்தில் பார்க் வட்டாரத்தில் பிறந்தார். இவரது தந்தை சந்திரதீப் சிங் கிராமத்தில் விவசாயியாக இருந்தார். இவருக்கு நான்கு சகோதரர்கள் இருந்தனர். இவர்களில் இரண்டு சகோதரர்களான ஃபஜோ சிங் மற்றும் விரஞ்சி சிங் ஆகியோர் உள்ளூர்க் குற்றவாளிகளால் கொல்லப்பட்டனர். இவரது தம்பி அனந்த் குமார் சிங் மோகாமாவாவிலிருந்து உள்ளாட்சிப் பிரதிநிதியாகத் தேர்ந்தெடுக்கப்பட்டார். இவர் 2006-ஆம் ஆண்டு அக்டோபர் 1-ஆம் நாள் பாட்னாவில் இறந்தார். மார்பு வலி மற்றும் இதய செயலிழப்பு காரணமாக இறந்தார்.
# பீம்பூர்

**பீம்பூர்** (*Bhimpur*) என்பது இந்தியாவின் மத்தியப் பிரதேச மாநிலத்தில் அமைந்துள்ள பேதுல் மாவட்டத்தின் ஒரு நகரம் ஆகும். மேலும் இவ்வூர் ஒரு தாலுகா தலைமையகம் ஆகும். இவ்வூரில் பழங்குடியினர் பெரும்பான்மையாக வசித்து வருகின்றனர். மேலும் நர்மதாபுரம் பிரிவின் ஒரு பகுதியாகும்.
# பீம்பூர்

## புவியியல்

இது மத்தியப் பிரதேசத்தின் தெற்குப் பகுதியில் அமைந்துள்ளது. இவ்வூரின் அருகில் பெதுல் மற்றும் பைன்சுதேகி ஆகிய நகரங்கள் உள்ளன.
# பீம்பூர்

## மக்கள் தொகை

2011 ஆம் ஆண்டு இந்திய மக்கள் தொகை கணக்கெடுப்பின்படி, பீம்பூரில் 4,126 மக்கள் தொகை இருந்தது. இதில் 2,000 ஆண்கள் மற்றும் 2,126 பெண்கள் ஆவார்கள். ஆண்களின் கல்வியறிவு விகிதம் 75.98% ஆகவும், பெண்களின் கல்வியறிவு விகிதம் 68.37% ஆகவும் இருந்தது.
# பீம்பூர்

## பொருளாதாரம்

இங்குள்ள மக்கள் விவசாயம், வனவியல் மற்றும் வணிகத்தை சார்ந்துள்ளனர். இங்கு கோதுமை, சோளம் மற்றும் சோயாபீன்ஸ் ஆகியவை முக்கிய பயிர்கள் விளைவிக்கப்படுகின்றது.
# பீம்பூர்

## அஞ்சல் குறியீடு

இதன் அஞ்சல் குறியீடு எண்.460330 ஆகும்.
# பீம்பூர்

## போக்குவரத்து

பீம்பூர் மாநில நெடுஞ்சாலை 26 சாலை வழிகளுடன் இணைக்கப்பட்டுள்ளது. இவ்வூரில் தினசரி பேருந்து சேவை வசதி உள்ளது. இவை அருகிலுள்ள முக்கிய நகரங்களுடன் இணைக்கப்பட்டுள்ளது.  
**பீம்பூருக்கு அருகிலுள்ள முக்கிய நகரங்கள்**  
பெதுல் நகரம் 48 கி.மீ  
பைன்சுதேகி நகரம் 48 கி.மீ  
சிச்சோலி நகரம் 21 கி.மீ
# டெட்ராகுளோரோபென்சீன்

**டெட்ராகுளோரோபென்சீன்**  
**டெட்ராகுளோரோபென்சீன்** (*Tetrachlorobenzene*) C<sub>6</sub>H<sub>2</sub>C<sub>l4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். அறியப்பட்டுள்ள மூன்று ஒத்தபடி குளோரோபென்சீன்களில் இதுவும் ஒன்றாகும். வளையத்தைச் சுற்றியுள்ள குளோரின் அணுக்களின் நிலைகளால் இம்மூன்றும் வேறுபடுகின்றன. டெட்ராகுளோரோபென்சீன்கள் நிறமற்ற படிகச் சேர்மங்கள் ஆகும்.
# டெட்ராகுளோரோபென்சீன்

## பண்புகள்

**தனிப்பட்ட மாற்றியன்களின் தேர்ந்தெடுக்கப்பட்ட இயற்பியல் பண்புகள்**  
| மாற்றியன் | உருகுநிலை (°செல்சியசு) | கொதிநிலை (°செல்சியசு) | அடர்த்தி (கி/செ.மீ<sup>3</sup> @100 °செல்சியசு) |  |
| --- | --- | --- | --- | --- |
| 1,2,3,4 | 47 | 254 | 1.539 |  |
| 1,2,3,5 | 51.5 | 246 | 1.523 |  |
| 1,2,4,5 | 141 | 245 | 1.454 | } |
# டெட்ராகுளோரோபென்சீன்

## தயாரிப்பு

1,2,4,5-டெட்ராகுளோரோபென்சீனை பென்சீன்கள் மற்றும் சில குளோரோபென்சீன்களின் மின்னணுநாட்ட ஆலசனேற்றம் மூலம் தயாரிக்க முடியும். 1,3,5-முக்குளோரோபென்சீனை குளோரினேற்றம் செய்வதன் மூலம் மட்டுமே 1,2,3,4-டெட்ராகுளோரோபென்சீன் தயாரிக்க முடியும்.
# டெட்ராகுளோரோபென்சீன்

## பயன்கள்

1,2,4,5-டெட்ராகுளோரோபென்சீன் ஒரு காலத்தில் பூச்சிக்கொல்லியாகப் பயன்படுத்தப்பட்டது. குறிப்பாக முக்குளோரோபீனால்கள் உற்பத்தியில் இடைநிலைப் பொருளாகப் பயன்படுத்தப்பட்டது. இந்த முறை 2,3,7,8-டெட்ராகுளோரோடைபென்சோ-பாரா-டையாக்சினையும் உற்பத்தி செய்ததால் நிறுத்தப்பட்டது.
# ஏமதாபாத் சட்டமன்றத் தொகுதி

**ஏமதாபாத் சட்டமன்றத் தொகுதி** (Hemtabad Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது உத்தர தினஜ்பூர் மாவட்டத்தில் அமைந்துள்ளது. ஏமதாபாத், ராய்கஞ்ச் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# ஏமதாபாத் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2011 | ககேந்திர நாத் சின்கா | rowspan =2 | இந்தியப் பொதுவுடமைக் கட்சி (மார்க்சிஸ்ட்)</br> |
| 2016 | தேபேந்திர நாத் ராய் |  |  |
| 2021 | சத்யசித் பர்மன் | அகில இந்திய திரிணாமுல் காங்கிரசு | } |
# பாலிகா சந்தை

<templatestyles src="Module:Coordinates/styles.css"></templatestyles>
**பாலிகா சந்தை** (*Palika Bazaar*) என்பது இந்தியாவின் தலைநகரான தில்லியில் உள்ள கன்னாட் பிளேசு உள் மற்றும் வெளிப்புற வட்டத்திற்கு இடையில் அமைந்துள்ள ஒரு நிலத்தடி சந்தையாகும். இது மும்பையின் பாலிகா சந்தையின் பெயரிடப்பட்டது. பாலிகா சந்தையில் பல்வேறு வகையான பொருட்களை விற்பனை செய்யும் 380 கடைகள் உள்ளன. இருப்பினும், இச்சந்தையில் மின்னணு பொருட்கள், ஆடைகள் அதிகமாகக் கிடைக்கின்றன. பாலிகா சந்தை 1979-இல் அமைக்கப்பட்டது. ஆனால் 1990-களில் இது வாடிக்கையாளர்களின் வருகையில் சரிவைக் கண்டுள்ளது.  
பாலிகா சந்தையில் எந்த நேரத்திலும் சுமார் 15,000 பேர் வரை இருக்கலாம் என மதிப்பிடப்பட்டுள்ளது. மேலும் இது பல வெளிநாட்டுச் சுற்றுலாப் பயணிகளையும் ஈர்த்தது. இது நியாயமான விலையில் கிடைக்கும் பொருட்களுக்குப் பெயர் பெற்றது. இது ஒரு பிரபலமான சுற்றுலாத் தலமாகும். திருடப்பட்ட பொருட்கள், போலி வடிவமைப்பாளர் தயாரிப்புகள், உரிமம் பெறாத குறுந்தகடுகள், மென்பொருள் மற்றும் திரைப்படங்கள் போன்ற சட்டவிரோதத் தயாரிப்புகளின் பரவலான கிடைக்கும் தன்மையைக் கொண்டுள்ளது. திருடப்பட்ட அல்லது போலியான பொருட்களை மீட்க காவல்துறையினர் வழக்கமான சோதனைகளை இங்கு மேற்கொள்கின்றனர்.  
திருட்டு மென்பொருள் மற்றும் ஊடகங்கள் உட்பட அதிக அளவு போலி தயாரிப்புகளைக் கொண்ட ஒரு நிலத்தடி சந்தையாக இருப்பதால், 2009 முதல் யு. எசு. டி. ஆர்.-இல் ஒரு மோசமான சந்தையாகப் பட்டியலிடப்பட்டுள்ளது.
# பாலிகா சந்தை

## பாதுகாப்பு சிக்கல்கள்

ஏப்ரல் 2007-இல் இரண்டு கடைக்காரர்களால் ஒரு பெண் கடைக்காரர் பாலியல் வன்கொடுமை செய்யப்பட்டதைத் தொடர்ந்து, பாலிகா சந்தைக்குள் பெண்கள் தனியாக நுழைவதைத் தவிர்க்குமாறு தில்லி காவல்துறை அறிவுறுத்தியது. பெண் பார்வையாளர்கள் பெரும்பாலும் கேலிவதை, துன்புறுத்தல், சரியான சோதனை அறைகள் இல்லாதது குறித்து புகார் கூறுவதாக உள்ளூர் ஊடகங்கள் தெரிவித்தன.